atomubåt
Store norske leksikon,Samfunn,Forsvar og sikkerhet,Våpen og militært materiell,Marinefartøy,Undervannsbåter
Atomubåt er en undervannsbåt med energiforsyning fra atomspalting. Sammenlignet med undervannsbåter med tradisjonell fremdrift har atomubåter ubegrenset rekkevidde, og kan oppholde seg under vann i mye lengre perioder.
Atomubåter er i bruk i marinene til Frankrike, India, Kina, Russland, Storbritannia og USA. Historie Den første atomubåten var Nautilus, som ble tatt i bruk av den amerikanske marinen i 1954 og ble den første undervannsbåten som seilte under den arktiske isen og passerte den geografiske nordpol. Sovjetunionen tok i bruk atomubåter i 1958, og ble fulgt av Storbritannia i 1963, Frankrike i 1971, Kina i 1988 og India i 2009. Det var i 1989 over 400 atomubåter i drift eller under konstruksjon, men dette antallet har siden blitt redusert.Ved utgangen av 2019 var det omkring 150 atomubåter i drift, av disse hadde USA 70, Russland omkring 40, Kina tolv, Storbritannia tolv, Frankrike ti, og India hadde tre. Les mer i Store norske leksikon kjerneenergi undervannsbåt